open-index/open-wikipedia-markdown huggingface dataset:
Jeroen van Merriënboer

**Jeroen Johannes Geertrudes van Merriënboer** (30. märts 1959 – 15. november 2023) oli Hollandi haridusteadlane, kes oli tuntud õppedisaini uurija ja 4C/ID-mudeli (4-osise õppedisaini mudel) üks loojatest.

## Elulugu
Jeroen van Merriënboer sündis Budelis. 1977. aastal lõpetas ta Fons Vitae Lütseumi Amsterdamis. Seejärel õppis Jeroen van Merriënboer Amsterdami Vabas Ülikoolis eksperimentaalpsühholoogiat ja lõpetas selle 1984. aastal drs. kraadiga. (drs. kraad oli Hollandis magistrikraadi ekvivalent) Õpingute ajal töötas ta õppe- ja uurimistööde assistendina.  

Pärast ülikooli töötas Jeroen van Merriënboer Twente Ülikoolis instruktsioonitehnoloogia teaduskonnas teadurina. Alates 1987. aastast oli ta teaduskonnas abiprofessor. 1988. aastal sai temast projektikoordinaator ja Bijlstra & Van Merriënboeri – Koolitusnõustamise ja Arenduse kaasomanik.  

1990. aastal kaitses ta *cum laude* doktorikraadi õppetehnoloogias Twente Ülikoolis, juhendajaks Sanne Dijkstra. Aastatel 1991–1997 oli Jeroen van Merriënboer Twente Ülikoolis õppetehnoloogia külalislektor. Aastatel 1997. ja 1998. kognitiivpsühholoogia külalislektor Maastrichti Ülikoolis ning alates 1998. aastast oli Jeroen van Merriënboer täisprofessor Hollandi Avatud Ülikoolis, Haridustehnoloogia Ekspertiisikeskuses.
 
Jeroen J. G. van Merriënboer lõpetas oma teadlase ja professori karjääri 30. märtsil 2023, jäädes emeriitprofessoriks õppimise ja õpetamise alal Maastrichti Ülikoolis, Hollandis. Enne pensionile jäämist oli ta Maastrichti Ülikooli Tervishoiuametite Hariduse Kõrgkooli (SHE) uurimisdirektor. Lisaks oli ta audoktor Bergeni Ülikoolis Norras ning Hollandi Avatud Ülikoolis. 

## Teadusartiklid ja raamatud  (valik)
*Sweller, John, Jeroen JG Van Merrienboer, and Fred GWC Paas. "Cognitive architecture and instructional design." Educational psychology review 10 (1998): 251-296. https://doi.org/10.1023/A:1022193728205
*Van Merrienboer, Jeroen JG, and John Sweller. "Cognitive load theory and complex learning: Recent developments and future directions." Educational psychology review 17 (2005): 147-177. https://doi.org/10.1007/s10648-005-3951-0
*Jonassen, David, et al. Handbook of research on educational communications and technology: a project of the association for educational communications and technology. Routledge, 2008. https://doi.org/10.4324/9780203880869
*Van Merriënboer, Jeroen JG, and Paul A. Kirschner. Ten steps to complex learning: A systematic approach to four-component instructional design. Routledge, 2017. https://doi.org/10.4324/9781315113210

## Välislingid
* Four-Component Instructional Design
Azat

**Azat** (armeenia keeles Ազատ) on jõgi Armeenias Kotajkhi maakonnas. Selle allikas asub Geghama mägede läänenõlval. See voolab läbi Garni, Landžazati ja Arevašati, enne kui suubub Artašati lähedal Araksesse. Landžazati juures on jõele rajatud Azati veehoidla, mille vett kasutatakse niisutamiseks ja hüdroenergia tootmiseks.

Azat on Armeenias tuntud oma ilu poolest. See voolab 55 kilomeetrit ja selle valgala pindala on 572 ruutkilomeetrit. Azat läbib Hosrovi looduskaitseala. Alamjooksul suubub jõgi Ararati tasandikule. Azat on tuntud oma arvukate suurejooneliste jugade ja kivise jõesängi poolest.  Ülem-Azati org kanti 2000. aastal koos Geghardi kloostriga UNESCO maailmapärandi nimistusse.

## Kivide sümfoonia
Üks Azati lõik Garnis, kus see kohtub Goghthi jõega, on eriti põnev. See on kanjon, mida tuntakse Garni kanjonina. Kanjoni moodustis on nii ainulaadne, et tundub peaaegu kunstlik. Kanjon koosneb korrapärastest kuusnurksetest prismadest. Lõpu lähedal on kanjoni kaunis kuju tinginud nime "Kivide sümfoonia".

## Galerii

Fail:Ազատի_ջրամբար_ու_կղզիներ.JPG|alt=Azat Reservoir|Azati veehoidla
Fail:Garni_Canyon,_Azat_River_Valley,_Armenia.jpg|alt=Azat river at Garni|Azati jõgi Garnis
Fail:Azat(River).jpg|alt=An old bridge on the Azat River|Vana sild Azati jõel
Fail:Azat(River)_Bridge.jpg|alt=The Azat River passing under an old style bridge|Azati jõgi


## Vaata ka
* Armeenia geograafia
* Armeenia jõgede loend
* Armeenia järvede loend

## Viited
Harjumaa jalaväerügement

**Harjumaa jalaväerügement** (rootsi k. *Estländskt infanteriregemente af Harriska kretsen*) oli 1701–1710 tegutsenud Rootsi jalaväerügement, kes osales Põhjasõja Eesti sõjatandril. Üksus saadeti Tallinna alistumisel Viimsisse ja saadeti laiali. Tallinna langemise järel. Üksuse ülem oli ooberst Bogislaus von der Pahlen.

Üksuse sinisel lahingulipul on kujutatud kuldset vapikilpi, millel on kolm otse vaatavat tumesinist lõvi. Säilinud kolm lippu on valmistatud 1707. aastal Stockholmis Olof Hoffmanni poolt. 

## Üksuse teenistusajalugu
Harjumaa jalaväerügement moodustati 1701. aasta kevadel. Selle ülemaks määrati ooberst Bogislaus von der Pahlen. 1077-meheline üksus viidi üle Liivimaale, 1701. aasta sügisel paiknes rügement Ahja jõe ääres. Lisaks asus üks osa rügemendist postil Kastres. 1702. aastal asus osa rügemendist Tartu sõjalaevastikus ja osales lahingutes Peipsil, kusjuures lipulaev Vivat hukkudes kaotati 80 meest. 1703. aastal võimutses rügement laevastiku toel kogu Peipsi järvel, kusjuures laastas nii Pihkva ümbrust kui ka kogu Peipsi idarannikut ja Petseri äärset kallast. 1704. aastal viidi rügement siiski Tallinna tagasi. 

1705. aastal osales rügement Retusaari (Kroonlinna) dessantoperatsioonis, mis aga läbi kukkus ja rügement kaotas 20 meest. Kuigi von der Pahlen kiitis 1705. aastal oma rügemendi olukorda, palus ta järgmisel aastal Eestimaa viitsekuberneri Wolmar Anton von Schlippenbachi välja antud plakati kaudu, et roodutalupojad üksuse riietamisel rohkem kaasa aitaksid. 1707. aastal toodi kallimad mundriosad, näiteks sinised kuued, Stockholmist. 1708. aastal oli osa rügemendist Ehrenskiöldi laevastikus. 1709. aastal oli üksuse koosseisus 949 reameest. 1710. aastal alistus rügement Tallinna langemise järel.
## Vaata ka
*Järvamaa, Virumaa ja Läänemaa jalaväerügement
## Viited


## Kirjandus
* Eesti rahva ajaloost Põhjasõja aastail 1700–1721. Tallinn: Eesti Riiklik Kirjastus. 1960.
* Kroon, Kalle. Kolme lõviga lipu all Horisont. Nr. 1. 1994. 
* Kroon, Kalle. Eestlaste vabadusest ja väest Rootsi aja lõpul Horisont. Nr. 2. 2013.
* Nordensvan, Carl Otto. Svenska arméns regementen 1700–1718 1920.

## Välislingid
* Kolme Krooni Klubi – Harju maarügement.
Persenbeug-Gottsdorf

**Persenbeug-Gottsdorf** on vald (*Marktgemeinde*) Austrias Alam-Austria liidumaal Melki ringkonnas Doonau vasakkaldal.

## Huviväärsusi

* Persenbeugi kindlus, üks väheseid Habsburgide järglaste eravaldusi.
* Persenbeug-Ybbsi elektrijaam, mis on esimene Austria Doonau ülevoolutamm, ehitati aastatel 1954–1959. Asub jõe 2060. kilomeetril ja toimib ka maanteesillana, sellel on nüüd 7 turbiini ja seal toimuvad giidiga ekskursioonid (igal pärastlõunal, ainult saksa keeles). Kõrvalasuv kahe kambriga lüüs on osa rahvusvahelisest Doonau veeteest.
* Doonau rattateed, *Eisenwurzenweg* ja *Jakobsweg*, ületavad samuti tammi kaudu Doonau.

## Viited
Anna Škodenko

**Anna Škodenko** (sündinud 22. detsembril 1986) on Eesti kunstnik.

Tema loomingut iseloomustab lüürilisus ja oma meediumi ning visuaalse kujutise analüütiline käsitlus.

Škodenko on lõpetanud 2009. aastal Eesti Kunstiakadeemia maaliosakonna ja täiendanud end õpingute ajal Chelsea kunstikolledžis Inglismaal ja hiljem Moskva kaasaegse kunsti instituudis. Škodenko läbis 2017. aastal Glasgow’ kunstiakadeemias üheaastase vabade kunstide magistriõppe. 
2019. aastal viibis ta WIELS-i kunstikeskuse residentuuris Brüsselis.

## Looming
*maalisari "Idealistlik" (2009, 2016)
*ruumiinstallatiivne maalisari "vanglakino" (2014)
*"Aktiivne sõnavara – passiivne konstruktor" (2015)
*"[väli] mis on peaaegu puhas" (2016)
*"Lahkumiseelne ülesanne" (2016)
*"Nimeta [Tänu H. C. Andersenile…]" (2017)
*protsessuaalne installatsioon "Kogu olend näib küll mõttetuna, aga omal viisil siiski tervikuna" (2018)

## Tunnustus
*Eduard Wiiralti kunstiauhind (2016) 
*Köler Prize’i *grand prix* (2018, koos Tanja Muravskajaga).

## Viited

## Kirjandus
*Marika Agu "Anna Škodenko kunstitaktika", Vikerkaar 6/2018, 94-95.

## Välislingid
Mohammed Kudus

**Mohammed Kudus** (sündinud 2. augustil 2000 Nimas) on Ghana jalgpallur, kes mängib ründava poolkaitsja või parema äärepoolkaitsjana Inglismaa Premier League'i klubis West Ham United ja Ghana jalgpallikoondises.

## Klubikarjäär
Aastatel 2010–2018 kuulus ta Ghana jalgpalliakadeemiasse Right to Dream Academy. Seejärel liitus ta 2018. aasta jaanuaris Taani kõrgliigaklubiga FC Nordsjælland. Hooajal 2018/19 lõi Kudus Taani kõrgliigas 26 mänguga kolm väravat. Ta tõusis esile järgmine hooaeg, kui lõi liigas 11 väravat.

2020. aasta juulis siirdus ta üheksa miljoni euro eest Hollandi kõrgliigaklubisse Amsterdami Ajax, kellega sõlmis viieaastase lepingu. Hooaegadel 2020/21 ja 2021/22 tuli ta Ajaxiga Hollandi meistriks. Individuaalselt oli tema edukaim hooaeg 2022/23, mil ta lõi Hollandi kõrgliigas 11 väravat ja UEFA Euroopa Liigas viis väravat. 24. augustil 2023 tegi Euroopa Liiga *play-off*i esimeses mängus Bulgaaria klubi Razgradi Ludogoretsi vastu kübaratriki.

2023. aasta augustis sõlmis ta viieaastase lepingu West Ham Unitediga. Esimesed kaks väravat lõi ta West Ham Unitedi meeskonnas 21. septembril 2023 Euroopa Liiga alagrupimängus Serbia klubi TSC vastu. Inglismaa kõrgliigas lõi ta esimese värava 8. oktoobril 2023 mängus Newcastle Unitedi vastu, tuues 89. minutil West Ham Unitedile 2:2 viigi.

## Koondisekarjäär
Ghana jalgpallikoondises tegi Kudus debüüdi 14. novembril 2019 Aafrika rahvaste karikavõistluste valimängus Lõuna-Aafrika Vabariigi vastu ja lõi selles mängus kohe ka värava.

2022. aasta maailmameistrivõistluste teises alagrupimängus lõi ta kaks väravat Lõuna-Korea vastu.

2024. aasta Aafrika rahvaste karikavõistluste teises alagrupimängus lõi ta kaks väravat Egiptuse vastu.

## Saavutused
;Ajax
*Eredivisie: 2020–21, 2021–22
*KNVB beker: 2020–21

## Viited
Ruskeala

**Ruskeala** () on alevik Venemaal Karjala Vabariigis Sortavala rajoonis Kaalamo külaasunduses. 2013. aasta seisuga oli seal 653 elanikku.

## Ajalugu
1721. aastal sai Ruskealast Kiteest sõltumatu kihelkonna peaküla.

Enne Talvesõda ja Jätkusõda asus see Soomes, Viipuri kubermangu Ruskeala vallas. 

### Karjäärid

Asula lähedal (umbes 25 kilomeetri kaugusel) asuvad Ruskeala marmorikarjäärid, mille maardla avastati 1765. aastal ja mis on tegutsenud alates 1769. aastast. Massiivi terviklikkus purunes 20. sajandil dünamiidi kasutamise tõttu, mille järel jäeti osad karjäärid maha ja ujutati üle. Nüüd on seal Ruskeala park, mis on populaarne turismiatraktsioon.

Karjäärist pärit marmorit on kasutatud erinevates Peterburi ehitistes, näiteks Iisaku katedraalis, Talvepalee interjööris, Uues Ermitaažis,Kaasani kirikus ning Peterburi metroos.

## Märkimisväärsed elanikud

* Teuvo Aura, Soome peaminister ja Helsingi linnapea

* Yrjö Keinonen, Soome kaitseväe juhataja

## Viited
Bagatell

**Bagatell** (itaalia keeles *bagatella*, prantsuse keeles *bagatelle*) on lühike kerge instrumentaalpala, tavaliselt klaverile.  

Esimese bagatelli kirjutas 1717. aastal prantsuse klavessinist François Couperin ("Les Bagatelles"). 

19. sajandil avaldas Ludwig van Beethoven kolm kogumikku bagatelle (ilmusid vastavalt 1803., 1823. ja 1825. aastal). Beethoveni vahest tuntuim bagatell "Für Elise" (kirjutatud 19. sajandi esimese kümnendi lõpus) avaldati alles pärast helilooja surma. 

Teisi tuntud 19. sajandi heliloojad, kes on komponeerinud bagatelle: Ferenc Liszt, Antonín Dvořák, Bedřich Smetana, Jean Sibelius, Anton Diabelli ja Camille Saint-Saëns.

20. sajandi heliloojatest on bagatelle kirjutanud teiste seas Béla Bartók, Anton Webern, Gerald Finzi, Alan Hovhaness, György Ligeti, Howard Ferguson ja William Walton.
NHIndustries NH90

**NHIndustries NH90** on keskmise suurusega kahe mootoriga mitmeotstarbeline Euroopa (Prantsusmaa, Saksamaa, Itaalia ja Hollandi) päritolu sõjaväehelikopter. Aastal 1995 esmalennu teinud kopter on esimene, mis kasutab elektroonilist lennujuhtimissüsteemi.

NH90 konstrueeriti täitmaks NATO vajadust sõjaväehelikopteri järele, mida saaks kasutada ka mereväes. Kopteri konstrueeris ja tootis ettevõte NHIndustries, mille omanikud on Airbus Helicopters (endine Eurocopter), Leonardo S.p.A. (endine AgustaWestland) ja Fokker Aerostructures. Algne prototüüp tõusis esmakordselt õhku detsembris 1995 ning teenistusse jõudis NH90 aastal 2007. Juuniks 2022 olid need kopterid lennanud 13 riigi teenistuses kokku üle 327 000 tunni. Tegu on kõrgtehnoloogilise ning kõrgete ülalpidamiskuludega helikopteriga, millel on kaks põhilist varianti: mereväemudel, millega saab maanduda laevadel ning mida kasutatakse mh inimeste päästmiseks, ja maaväemudel, mida kasutatakse nt kauba- ja inimeste veoks, meditsiinitranspordiks ja erioperatsioonideks.

NH90 on olnud juba 2007. aastast mitmeid tüüpvigu ning seetõttu venis selle kasutuselevõtt mitmel pool. Kuigi mõned NATO riigid on seda tüüpi kopteri juurde jäänud, on paljud sellest loobunud. Aastal 2022 katkestas Norra NH90 programmi ja esitas nõude raha tagasi saamiseks. Austraalia pidi kopetritest loobuma aastal 2037, kuid otsustas juba 2023. aastal need hävitada. 2024. aasta alguse seisuga on NH90 kasutusel ligi tosina riigi relvajõududes ning seda toodetakse ja arendatakse edasi. Arendustööde eesmärk on laiendada kasutusvõimalusi ja eluiga.

## Kasutajad
* 
* 
* 
* 
* 
* 
* 
* 
* 
* 
* 
* 

### Endised kasutajad
* 
* 

## Vaata ka
* AgustaWestland AW149
* AgustaWestland AW159 Wildcat
* Airbus Helicopters H175
* Bell 525 Relentless
* Eurocopter EC725
* Eurocopter AS532 Cougar
* Harbin Z-20
* Mil Mi-38
* Sikorsky SH-60 Seahawk
* Sikorsky CH-148 Cyclone
* Sikorsky UH-60 Black Hawk

## Viited

## Välislingid
* NHIndustries
* NH90, Leonardo
* NH90, Airbus
* NH90, Royal New Zealand Air Force
* "NH90: Europe's Medium Helicopter Contender". Defense industry daily
* "Eurocopter rejects criticism of NH90 helicopter by 'secret report'". Defpro
* MH90-NG, SaksaNH90 NFH variant
Für Elise

**"Für Elise"** ('Elisele'; WoO 59, Bia 515) on la-minooris kirjutatud Ludwig van Beethoveni bagatell. See valmis 1810. aastal, kuid avaldati alles 40 aastat pärast helilooja surma (ilmus 1867. aastal muusikateadlase Ludwig Nohli raamatus "Neue Briefe Beethovens"). 

Küsimusele, kes oli see Elise, kellele Beethoven pühendas oma klaveripala, pole muusikateadlased kindlat vastust tänini leidnud. 

## Kajastus filmis
Filmimuusika loojad on bagatelli "Für Elise" kasutanud rohkem kui paarikümnes mängufilmis, sealhulgas filmides:
*"Rosemary laps" (režissöör Roman Polański, 1967)
*"Surm Veneetsias" (Luchino Visconti, 1971)
*"Un genio, due compari, un pollo" (Ennio Morricone, 1975)
*"Licence to Kill" (John Glen, 1989)
*"Immortal Beloved" (Bernard Rose, 1994)
*"Elevant" (Gus Van Sant, 2003)
*"Vääritud tõprad" (Quentin Tarantino, 2009)
*"Vabastatud Django" (Quentin Tarantino, 2012)
*"Für Elise" (Wolfgang Dinslage, 2012)
*"Olen nii elevil" (Pedro Almodóvar, 2013)
*"Nümfomaan" (Lars von Trier, 2013)
*"Kõnd" (Robert Zemeckis, 2015)

## Välislingid
Seto köök

## Seto toidukultuur
Setode toidukultuuri omapära seisneb selle lihtsuses ja toorainepõhisuses. Seto köögis on näha teiste soomeugri rahvaste ja slaavlaste toidu mõjutusi. Eriliseks kombeks on paasapäeval kalmistul süüa ning osa toitu ka hauale jätta, et lahkunutest lugupidada.

Toidukultuuri on mõjutanud väga palju looduslik aasta ringkäik ja õigeusu kiriku tavad, näiteks suvisel perioodil valmistati toidud värskest toorainest ning talvisel ajal olid söögid valmistatud säilitatud toiduainetest. Ristiusu tõttu on suur mõju paastumisel ja paastutoitudel. Paastuajal on setod toiduks tarvitanud rohkelt kartulit, kapsast, naerist, mustrõigast, leiba, tangaineid, seeni ja kaunvilju. Võrreldes Eesti köögiga on liha osakaal küllaltki väiksem ning seda ka paastuvälisel perioodil. Seevastu süüakse loomsetest toitudest palju kala ning piimatooteid. Seto köögis on esindatud erinevad küpsetised nagu must leib, karaskid, plaadipirukad ja täidetud pirukad.  Jookidest tarbitakse eelkõige vett, kasemahla, teed, piima ja hapupiima. Alkohoolsetest jookidest seostub setude kultuuriga kodus pruulitud kange rukkiviin handsa. Levinud on ka koduõlu ja koduvein.

## Toiduvalmistuse viis
Seto köögi omapära väljendub ka toiduvalmistus viisist. Taluelu kiire rütmi tõttu on tehtud osa toite pikemaks ajaks ette valmis. Suuremas koguses toidu valmistamine võeti ette ka säilitamise eesmärgil: kala ja seente kuivatamine ja soolamine, liha soolamine ja suitsutamine, kohupiima soolamine jms. Toitu säilitati sahvris, aidas või keldris, suvel lasti ka ämbriga kaevu. Kütteperioodidel kasutatakse ära ahjusooja toidu küpsetamiseks. Ahjus tehti putru, suppi, liharoogi, keedukartuleid, leiba, saia, pirukaid jms. Tihti kasutatakse selleks spetsiaalset savist anumat. Ahju kasutati ka toiduainete kuivatatamiseks, näiteks kuivatati seeni, marju, puuvilju ja kala, aga ka näiteks kohupiima ja sõira. https://rahvakultuur.ee/2020/03/23/seto-toidukultuur/

## Kostipäiv
Kostipäiv ehk seto kohvikute päev on iga aastane suvine üritus, kus mitmed Setomaa talud avavad oma kodukohviku. Kostipäiv on suurepärane võimalus tutvuda setode kultuuri ja köögiga.

## Traditsioonilised seto toidud

###### Sõir
Laagerdamata kohupiimajuust, mille sisse tihti pannakse ka köömneid.

###### Suulliim
Suvine külmsupp aedviljadest, mille leem oli tehtud kurgimarinaadist ja hapukoorest

###### ''Tatiruug''
Supp kuivatatud seentest

###### ''Tindiruug''
Supp kuivatatud tindist, supile lisatakse kartuleid, tangu ja suitsuliha

###### Taar
Jook, mis on valmistatud hapust leivast, kääritatud või hapust (kase)mahlast või linnasejahust

###### Handsa/hansa
Kange rukkist valmistatud jook, mille alkoholisisaldus oli tavaliselt 60-70 kraadi

###### Kaerakile
Kaerajahust tehtud magustoit

## Viited
https://rahvakultuur.ee/2020/03/23/seto-toidukultuur/'

https://www.setokyyk.ee/et/seto-suuk
Peter Magubane

**Peter Sexford Magubane** (18. jaanuar 1932 Johannesburg – 1. jaanuar 2024) oli Lõuna-Aafrika Vabariigi pressifotograaf.

Ta sai tuntuks fotodega Lõuna-Aafrika ajaloo olulistest sündmustest.   

Peter Sexford Magubane sündis Johannesburgi Vrededorpi linnaosas ja kasvas üles Sophiatowni linnaosas. 1955. aastal võttis ajakiri Drum, mille lugejad olid peamiselt mustanahalised, ta autojuhi ja käskjalana tööle. Juba varsti õpetas toimetaja Jürgen Schadeberg ta välja fotograafiks. Tema mustvalged fotod portreteerisid paljusid tuntud mustanahalisi lõuna-aafriklasi ning kujutasid ajaloolisi sündmusi, näiteks 20 000 naise demonstratsiooni Union Buildingsu ees. Peale selle kujutas ta oma fotodel elu slummides. Mõnikord pidi ta fotoaparaati võimude eest varjama, näiteks piibli sees. 1958. aastal sai ta esimese mustanahalise lõuna-aafriklasena aasta parima pressifoto auhinna.

Magubane pildistas 1960. aastal Sharpeville'i veresauna. 1961. aastal oli tal esimene isikunäitus, samuti esimese mustanahalisena Lõuna-Aafrika Vabariigis. Kuni 1965. aastani töötas ta ajakirjas Drum ja alates 1966. aastast päevalehes Rand Daily Mail. 1969. aastal ta arreteeriti; ta vabanes alles septembris 1970. Ta ei tohtinud viie aasta jooksul fotograafina töötada. 1971. aastal arreteeriti ta uuesti ja ta oli üle poole aasta vangis. 1976. aastal pildistas ta ajalehe Rand Daily Mail fotoreporterina Soweto ülestõusu. Ta arreteeriti uuesti; teda peksti, nii et tema ninaluu murdus. Fotod rahutustest tõid talle rahvusvahelise tunnustuse. Hiljem tegi ta kaastööd ajakirjale Time, ÜRO-le ja ajakirjale Sports Illustrated (fotoreportaaž jooksjast Zola Buddist). 

1990. aastate lõpus tegi Magubane värvifotosid hääbuma kippuvatest kommetest. Ilmus viis köidet seeriast "African Heritage Series" Sandra Klopperi tekstidega. 2005. aastal sai Magubane ühe matuse ajal püssilasust haavata ja sattus haiglasse. 

## Viited
Phambaki jõgi

**Phambak** (armeenia keeles Փամբակ) on jõgi Põhja-Armeenias Lori maakonnas. 

See on Debedi jõe lisajõgi. Selle lähe on Phambaki mägedes ja see voolab läänest itta läbi suurejooneliste kurude Bazumi mägedes. Lõpuks suubub see Dzoragjughi lähedal Debedi, mis suubub Kura jõkke.

## Viited
Getiki jõgi

**Getik** (armeenia keeles Գետիկ) on jõgi Armeenias, Ağstafaçay parempoolne lisajõgi. See algab Sevani seljandiku idanõlvalt Vahani lähedalt. Keskmine lang on ligikaudu 31,9 m/km.

Jõe ülemjooksul asub Tšambaraki linn ja alamjooksul Dilidžani rahvuspark.
Gerry (film)

"**Gerry**" on  2002. aastal valminud Ameerika täispikk draamafilm, mille lavastas Gus Van Sant. Stsenaariumi autorid on Casey Affleck, Matt Damon ja Gus Van Sant. Filmis on vaid kaks tegelast; neid kehastavad Matt Damon ja Casey Affleck. Filmi muusika on kirjutanud Arvo Pärt.

Filmis peaaegu puuduvad dialoogid.

"Gerry" on pühendatud kirjanik Ken Kesey mälestusele (suri 2001. aastal).

Filmivõtted toimusid California osariigis Mojave kõrbes Surmaorus.

Filmi maksumus oli 3,5 miljonit USA dollarit.

"Gerry" kuulub Van Santi nn "Surmatriloogiasse" (teised sinna kuuluvad filmid on "Elephant" (2003) ja "Last Days" (2005)). Triloogia kõigi kolme filmi operaator on Harris Savides.

## Tunnustus
*2002 – Toronto rahvusvahelise filmifestivali eriauhind

## Viited

## Välislingid
*
*Filmi avalõik "Gerryst". Kõlab Arvo Pärdi muusika (lõigu pikkus neli minutit). youtube.om
Carl Zuckmayer

**Carl Zuckmayer** (27. detsember 1896 Nackenheim – 18. jaanuar 1977 Visp, Valais' kanton) oli saksa kirjanik, kes sai oma elu jooksul ka USA ja Šveitsi kodakondsuse. Tema karjäär algas aastal 1925 Weimari vabariigi ajal Berliinis komöödia "Lõbus viinamarjaistandus" etendusega, millele järgnes 1931. aastal tema suurim edu, draama "Köpenicki kapten".

Ta sündis aastal 1896 Nackenheimis (asub praeguse haldusjaotuse järele Rheinland-Pfalzi liidumaal). vabrikandi Carl Zuckmayeri ja Amalie Zuckmayeri (neiuna Goldschmidt) teise pojana.
Friedrich von Wattenwyl

**Friedrich von Wattenwyl** (7. veebruar 1700 Bern – 24. aprill 1777 Herrnhut) oli pietist ja Määri kiriku piiskop. Halles õppides sai ta sõbraks Nikolaus Ludwig von Zinzendorfiga.

## Viited
Kuningkollane

**Kuningkollane** on eesti keeles harvaesinev värvinimetus, tõlkelaen saksa keelest. See tähistab särav-kuldkollast värvitooni, mis on sidrunkollasest tumedam ja soojem, ookerkollasest heledam ja küllastatum.

## Pigmendid
Värvinimetust on seostatud keskajal kasutatud hinnalise anorgaanilise värvipigmendi auripigmendiga, mille eriti peeneks jahvatatud pulber andis sooja erkkollase värvitooni. 

Samuti on nimetust "Königsgelb" kasutatud plii(II)kromaadi, massikoti ja Kasseli kollase kohta, olenevalt kontekstist kas pigmendi enda või värvitooni tähistamiseks.

## Pildid

Orpiment (Getchell Mine, Humboldt County, Nevada, USA) 1 (18286769633).jpg|Auripigment (Getchell, Humboldti maakond, Nevada)
KellsFol033rCarpetPage v2.jpg|Helekollane auripigment Kellsi evangeliaari vaipleheküljel, 8.–9. sajand
C.I.77600.jpg|Plii(II)kromaat Dresdeni Tehnikaülikooli ajalooliste pigmentide kogus
Massicot-177334.jpg|Massikot looduslikul kujul


Münster, Wolbeck, Johannes Blumenfelder, Tulpen -- 2021 -- 7833.jpg|Kollased ja punased tulbid
Potentilla erecta RF.jpg|Tedremaran (*Potentilla erecta*)
Dasiphora fruticosa, Japan 1.JPG|Põõsasmaran (*Dasiphora fruticosa*)
Eine Mähne 5742 filtered.jpg|Kuldfaasan (*Chrysolophus pictus*)


## Variatsioonid
1821. aasta värviõpik "Werner's Nomenclature of Colours" kirjeldab kuningkollast (*Kings yellow*) erksa küpskollase sooja toonina , mida segatakse gummiguttist ja väikesest kogusest safrankollasest. Värvuse näideteks toob ta kuldfaasani pea sulestiku, kollase tulbi ja marana õite värvuse.

## Vaata ka
* kuldkollane
* kroomkollane
* kuningsinine

## Viited
Aasta selgrootu

Lätis valitakse aasta selgrootuid alates 2008. aastast.

## Läti aasta selgrootud
*2008 – herilasämblik, *Argiope bruennichi*
*2009 – raamatuskorpion, *Chelifer cancroides*
*2010 – harilik kilbik, *Triops cancriformis*
*2012 – harilik järvekäsn, *Spongilla lacustris*
*2013 – *[[Gordius aquaticus]]*
*2014 – tavaline tõruvähk, *Balanus improvisus*
*2015 – merikilk, *Saduria entomon*
*2016 – sametlestlased, *Trombidiidae*
*2017 – harilik vihmauss, *Lumbricus terrestris*
*2018 – sadajalgsed, *Chilopoda*
*2019 – *[[Eresus sandaliatus]]*
*2020 – *[[Dermacentor reticulatus]]*
*2021 – küttämblik, *Salticus*
*2022 – *[[Oniscoidea]]*
*2023 – apteegikaan, *Hirudo medicalis*
*2024 – tavaline vesikakand, *Asellus aquaticus*
*2025 – keskeuroopa majaämblik, *Tegenaria atrica*
*2026 – hooghännalised, *Collembola*

## Viited
Aasta sammal (Läti)

Lätis valitakse aasta sammalt alates 2016. aastast.

## Läti aasta samblad
*2016 – harilik lehviksammal
*2017 – harilik tüviksammal
*2018 – harilik valvik
*2019 – viltjas udesammal
*2020 – harilik roossammal
*2021 – kännukatik
*2022 – poorne riktsia
*2023 – Wulfi turbasammal
*2024 – võõr-kõverharjak
*2025 – soosammal
*2026 – sulgjas õhik

## Viited
Aasta limak

Lätis valitakse aasta limakuid alates 2023. aastast.

## Läti aasta limakud
*2023 – *[[Stemonitis axifera]]*
*2024 – *[[Leocarpus fragilis]]*
*2025 – *[[Hemitrichia serpula]]*
*2026 – *[[Badhamia utricularis]]*

## Viited
Aasta limune

Lätis valitakse aasta limuseid alates 2005. aastast.

## Läti aasta limused
*2005 – luha-pisitigu, *Vertigo geyeri*
*2006 – harilik viinamäetigu, *Helix pomatia*
*2007 – väike helktigu, *Oxychilus alliarius*
*2008 – paksukojaline jõekarp, *Unio crassus*
*2009 – must seatigu, *Limax cinereo-niger*
*2010 – *[[Monachoides incarnatus]]*
*2011 – suur mudatigu, *Lymnaea stagnalis*
*2012 – *[[Arion rufus]]*
*2013 – suur järvekarp, *Anodonta cygnea*
*2014 – *[[Isognomostoma isognomostomos]]*
*2015 – söödav rannakarp, *[[Mytilus trossulus]]*
*2016 – soo-spiraaltigu, *Anisus vorticulus*
*2017 – lusitaania teetigu, *Arion lusitanicus*
*2018 – värtentigu, *Laciniaria plicata*
*2019 – vesiking, *Theodoxus fluviatilis*
*2020 – *[[Platyschisma kirchholmiensis]]*
*2021 – salu-vööttigu, *Cepaea nemoralis*
*2022 – ebapärlikarp, *Margaritifera margaritifera*
*2023 – suur kiirgtigu, *Cochlicopa nitens*
*2024 – roheline keldritigu, *Limacus maculatus*
*2025 – nõmmetigu, *Xerolenta obvia*
*2026 – mehhiko kiilkarp, *Rangia cuneata*

## Vaata ka
* Aasta lind (Läti)
* Aasta putukas (Läti)
* Aasta taim (Läti)

## Viited
Kõverharjak

**Kõverharjak** (*Campylopus*) on samblaperekond kaksikhambaliste sugukonnas.

Kõverharjaku perekonda kuuluvad liigid on kahekojalised muru või padjanditena kasvavad samblad. Lehed ahenevad suhteliselt järsult pikaks kokkurullunud tipuosaks. Lehed on lehealusel lantsetjad, tipuosas kas vähesaagjad või üleni hambulised. Leherakud on alusel pikemad kui tipu pool ja laienevad roo suunas. Leherood ulatub lehetipust välja. Harjas on kuivalt käändunud kuni sirge, märjalt tugevalt kõverdunud. Tanu on kapuutsjas, tihti alusel narmastunud. Vegatatiivne paljunemine toimub peamiselt sigikehade või kergesti eralduvate lehtede abil.

Perekond on liigirikas, koosnedes umbes 500 liigist ning levides peamiselt troopikas, Kesk-Ameerikas ja Aafrikas.

Eestist on teada kolm liiki: võõr-kõverharjak (*Campylopus introflexus*) ja meil väga haruldased pirnjas kõverharjak (*Campylopus pyriformis*) ja rabe kõverharjak (*Campylopus fragilis*).

## Viited

## Välislingid
*
Reeda Tuula-Fjodorov

**Reeda Tuula-Fjodorov** (sündinud 30. aprillil 1977; 2018. aastani **Reeda Tuula**) on eesti sporditeadlane, suusataja, rogainija ja seiklussportlane.

1999. aastal lõpetas ta Tartu Ülikooli majandusteaduskonna ettevõtlusmajanduse eriala. 2005. aastal lõpetas ta Tallinna Ülikooli kehakultuuriteaduskonna ja kaitses teadusmagistri kraadi magistritööga "Seikluskasvatuse määratlus ja selle tõhususe hindamine Lastekaitse Liidu projekti "Seiklus" sihtgrupi üldise enesehinnangu näitel".

Aastatel 2006–2022 töötas ta Tallinna Ülikooli rekreatsioonikorralduse lektorina. 2022. aastast on ta Tallinna Ülikooli loodus- ja terviseteaduste instituudi nooremteadur ja rekreatsioonikorralduse õpetaja.

Eesti meistrivõistlustel murdmaasuusatamises on ta võitnud kaks pronksmedalit – 1995. aastal 15 km klassikatehnikas sõidus ja 2016. aastal 30 km klassikatehnikas ühisstardiga sõidus. Lisaks on ta võitnud Eesti meistrivõistlustel murdmaasuusatamises teatesõidus kolm hõbedat Viljandi Suusaklubi naiskonnaga (1992, 1993, 1994), samuti kulla (2015), hõbeda (2016) ja pronksi (2018) Spordiklubi Sparta naiskonnaga ning pronksi (2019) spordiseltsi Põhjakotkas naiskonnaga.

Eesti meistrivõistlustel aerutamises meremaratoni distantsil võitis kahesüstal koos Piibe Tammemäega naiskondade arvestuses 2018. aastal hõbeda ja 2020. aastal pronksi.

Rogaini maailmameistrivõistlustel on ta koos Piibe Tammemäega võitnud naisvõistkondade arvestuses kaks hõbemedalit – 2022. aastal Tšehhis ja 2023. aastal USA-s. Rogaini Euroopa meistrivõistlustel on ta segavõistkondade arvestuses võitnud koos abikaasa Ain Fjodoroviga 2020. aastal Lätis Tukumsi lähedal hõbeda ning 2021. aastal Otepääl ja 2024. aastal Missos kulla, samuti 2023. aastal Soomes koos Rain Eensaarega kulla.

2018. aastal Hispaanias Kataloonias tuli ta Estonian ACE Adventure võistkonna koosseisus (Silver Eensaar, Rain Eensaar, Timmo Tammemäe, Reeda Tuula-Fjodorov) seiklusspordi Euroopa meistriks. Seiklusspordi maailmameistrivõistlustel võitis ta Estonian ACE Adventure võistkonna koosseisus (Silver Eensaar, Rain Eensaar, Timmo Tammemäe, Reeda Tuula-Fjodorov) 2021. aastal Hispaanias Galicias hõbemedali ja 2023. aastal Lõuna-Aafrika Vabariigis pronksmedali.

Aastatel 2009–2023 oli ta Ühenduse Sport Kõigile juhatuse liige.

## Viited
Helvik

**Helvik** (*Marchantia*) on lehthelviksammalde klassi kuuluv perekond.

## Liike
**Marchantia polymorpha* – harilik helvik
**Marchantia quadrata* – lubihelvik

## Välislingid
*
Dacryobolus

***Dacryobolus*** on sugukonda *[[Dacryobolaceae]]* kuuluv seeneperekond.

## Liike
**[[Dacryobolus karstenii]]*
**[[Dacryobolus sudans]]*

## Välislingid
*
Aasta elupaik

Lätis valitakse aasta elupaiku alates 2015. aastast.

## Läti aasta elupaigad
*2015 – bioloogiliselt väärtuslikud rohumaad
*2016 – pilliroog
*2017 – talu
*2018 – suur puu
*2019 – vanad või looduslikud boreaalsed metsad
*2020 – pargilaadsed heinamaad
*2021 – kärestikud ja looduslikud jõelõigud
*2022 – linn
*2023 – mahakukkund puu
*2024 – märgalad
*2025 – serv
*2026 – õõnsus

## Viited
Olivier Kemen

**Olivier Kemen** (sündinud 20. juulil 1996 Doualas) on Kameruni jalgpallur, kes mängib keskpoolkaitsjana Türgi kõrgliigaklubis Kayserispor ja Kameruni jalgpallikoondises.

Ta kolis lapsepõlves Prantsusmaale ja alustas jalgpallitreeninguid Prantsusmaal. Aastatel 2013–2015 kuulus ta Inglismaa klubi Newcastle Unitedi noortesüsteemi. Kolmel korral oli ta Inglismaa kõrgliigas Newcastle Unitedi meeskonnas pingil. Seejärel naasis ta Prantsusmaale ja sõlmis lepingu Lyoni Olympique'iga. Lyoni põhimeeskonnas debüteeris ta Prantsusmaa kõrgliigas 28. veebruaril 2016 mängus Paris Saint-Germaini vastu. Sel ja järgmisel hooajal pääses ta Lyoni meeskonnas Prantsusmaa kõrgliigas väljakule kokku veel kolmes mängus. Aastatel 2017–2018 oli ta laenul Prantsusmaa esiliigaklubis Gazélec Ajaccio.

2019. aasta juulis sõlmis ta lepingu Prantsusmaa esiliigaklubiga Chamois Niortais. Seal mängis ta kaks hooaega.

2021. aasta augustis sõlmis ta kolmeaastase lepingu Kayserisporiga.

Aastatel 2012–2016 mängis Kemen Prantsusmaa noortekoondistes. Kameruni jalgpallikoondises tegi Kemen debüüdi 24. märtsil 2023 Aafrika rahvaste karikavõistluste valikmängus Namiibia vastu ja lõi selles mängus kohe ka värava.

## Viited
Henriette Catharina von Gersdorff

**Henriette Catharina von Gersdorff** (6. oktoober 1648 – 6. märts 1726) oli pietistist aadlinaine. Ta oli Nikolaus Ludwig von Zinzendorfi (emapoolne) vanaema ning võttis Nikolausi enda kasvatada, kui poisi ema, Charlotte Justine von Gersdorf, oli oma uue abikaasa juurde elama läinud. 1722. aasta 15. mail müüs ta Nikolausile Berthelsdorfi mõisa, kuhu peagi asutati Herrnhuti küla. Seega mängis Henriette olulist rolli Määrimaa kiriku loomises.   

## Viited
Aasta seen (Läti)

Lätis valitakse aasta seeni alates 2003. aastast.

## Läti aasta seened
*2005 – kuldmampel
*2006 – limatünnik
*2007 – hiid-lehtervahelik
*2008 – linnašampinjon
*2009 – juurepess
*2010 – harunev korallnarmik
*2011 – roheline kärbseseen
*2012 – roosa võrkheinik
*2013 – majavamm
*2014 – männi-kuldpoorik
*2015 – hiidkoorik
*2016 – loor-kärbseseen
*2017 – valge seatrühvel
*2018 – hiidmuna
*2019 – krookusnarmik
*2020 – luiteliudik
*2021 – kuhik-vesinutt
*2022 – pruun kübarnarmik ja Pecki kübarnarmik
*2023 – leht-kobartorik
*2024 – väike rohetiksik
*2025 – papagoi-limavesinutt
*2026 – ametüstrupik

## Läti aasta samblikud
*2008 — alpi põdrasamblik (*Cladona stellaris*)
*2010 — tähn-kilpsamblik (*Peltigera aphthosa*)
*2026 — harilik korpsamblik (*Xantoria pariethina*)

## Vaata ka
* Aasta seen

## Viited
Erdmuthe Dorothea

Krahvinna **Erdmuthe Dorothea von Zinzendorf** (7. november 1700 Ebersdorf – 19. juuni 1756 Herrnhut) oli pietistlik aadlinaine ja Nikolaus Ludwig von Zinzendorfi esimene abikaasa.
Anna Nitschmann

**Anna Nitschmann** (24. november 1715 Kunin – 21. mai 1760 Herrnhut) oli määrimaalasest pietist ja Nikolaus Ludwig von Zinzendorfi teine abikaasa.
Gagaatmust

**Gagaatmust** on sügavmust kuni mustjas värvitoon, mida kasutatakse sageli läikega pindade värvuse iseloomustamiseks. Värvuse nimetus on tuletatud fossiliseerunud söe gagaadi värvusest. 

Prantsuse keeles kasutatakse värvinimetust sügavmusta juuksevärvuse kirjeldamiseks, nagu eesti keeles sõnu "ronkmust" ja "süsimust".

## Pildid

Gagat-Holzmaden.JPG|Naturaalne ja ümarlihviga gagaat
Chess Piece, Knight MET 1974.27.2.jpg|Gagaadist malend Metropolitani Kunstimuuseumis, 8.–10. sajand
Hair rebonding.jpg|Mustad juuksed


## Variatsioonid
Pantone värvitoon 19-0303 Jet Black on veidi violetjas must toon  

Prantsuskeelse värvinimetuste portaali pourpre.com järgi on gagaatmust (*jais*, *noir de jais*) puhas neutraalne must  .

Veebivärv *Jet Black* on mustjashall  .

## Vaata ka
* Oonüksmust
* Pigimust

## Viited
Jovane Cabral

**Jovane Eduardo Borges Cabral** (sündinud 14. juunil 1998 Assomadas) on Roheneemesaarte jalgpallur, kes mängib äärepoolkaitsjana Kreeka kõrgliigaklubis Olympiakós ja Roheneemesaarte jalgpallikoondises.

## Klubikarjäär
Ta alustas jalgpallitreeninguid Roheneemesaartel kodulinnaklubis Grémio Nhagar. 2014. aastal liitus ta Portugali klubi Lissaboni Sportingu noorteakadeemiaga. Hooajal 2016/17 debüteeris ta Sportingu reservmeeskonnas Portugali esiliigas. Sportingu põhimeeskonnas debüteeris ta 12. oktoobril 2017 Portugali karikavõistluste kolmanda ringi mängus Oleirose vastu. Sportingu põhikoosseisu kuulus ta alates hooajast 2018/19. Portugali kõrgliigas lõi Cabral esimese värava 1. septembril 2018 mängus Feirense vastu. 3. detsembril 2018 lõi ta mängus Rio Ave vastu värava, mis valiti Portugali kõrgliiga hooaja parimaks. Hooaja 2018/19 Euroopa Liiga alagrupiturniiril lõi Cabral kaks väravat.

Hooajal 2020/21 tuli ta Sportinguga Portugali meistriks. Lisaks võitis ta klubiga 2019. aastal Portugali karikavõistlused, kolm korda Portugali liigakarika ja 2021. aastal Portugali superkarikafinaali, mille finaalis Braga vastu oli Cabral Sportingu üks kahest väravalööjast. 31. jaanuaril 2022 läks ta hooaja lõpuni laenule Itaalia kõrgliigaklubisse Rooma Lazio. Lazio meeskonnas pääses ta väljakule vaid neljas mängus. Ainsa värava lõi ta Itaalia kõrgliiga hooaja viimase vooru mängus Verona Hellase vastu. 2023. aasta augustis läks ta Sportingust laenule Itaalia kõrgliigaklubisse Salernitana. 2024. aasta veebruaris läks ta hooaja lõpuni laenule Olympiakósi.

## Koondisekarjäär
Roheneemesaarte jalgpallikoondises tegi Cabral debüüdi 28. märtsil 2017 sõprusmängus Luksemburgi vastu.  2018. aasta oktoobris avaldas ta soovi esindada koondises Portugali, kuid see ei saanud teoks. Pärast viit aastat mängis Cabral uuesti Roheneemesaarte koondises 23. märtsil 2022 sõprusmängus Guadeloupe'i vastu ja lõi selles mängus ka värava. Ta kuulus Roheneemesaarte koondisse 2024. aasta Aafrika rahvaste karikavõistlustel.

## Saavutused
;Sporting CP
*Primeira Liga: 2020–21
*Taça de Portugal: 2018–19
*Taça da Liga: 2018–19, 2020–21, 2021–22
*Supertaça Cândido de Oliveira: 2021

## Viited
Abdoulaye Touré

**Abdoulaye Touré** (sündinud 3. märtsil 1994 Nantes'is) on Prantsusmaal sündinud Guinea jalgpallur, kes mängib kaitsva poolkaitsjana Prantsusmaa kõrgliigaklubis Le Havre ja Guinea jalgpallikoondises.

Ta alustas klubikarjääri kodulinnaklubis FC Nantes, mille põhimeeskonnas debüteeris ta Prantsusmaa esiliigas 15. aprillil 2013 mängus Châteauroux' vastu. Sama aasta 10. augustil debüteeris ta Prantsusmaa kõrgliigas mängus SC Bastia vastu. Pärast mitut hooaega madalamates liigades Nantes'i reservmeeskonnas ja laenuperioodi Vendée Poiré-sur-Vie's kindlustas Touré koha Nantes'i põhikoosseisus lõpuks hooajal 2017/18. Esimese värava Prantsusmaa kõrgliigas lõi ta 21. oktoobril 2017 mängus Guingamp'i vastu.

2021. aasta augustis sõlmis ta nelja-aastase lepingu Itaalia kõrgliigaklubiga Genoa. Hooaja 2021/22 teises pooles oli ta Genoast laenul Türgi kõrgliigaklubis Fatih Karagümrük.

2023. aasta juulis sõlmis ta kaheaastase lepingu äsja Prantsusmaa kõrgliigasse tõusnud klubiga Le Havre.

Aastatel 2010–2013 mängis Touré Prantsusmaa noortekoondistes. Guinea jalgpallikoondises tegi ta debüüdi 13. oktoobril 2023 sõprusmängus Guinea-Bissau vastu.

## Viited
Ağstafaçay jõgi

**Ağstafaçay** (aserbaidžaani keeles) ehk **Aghstev** (armeenia keeles Աղստև) on jõgi Armeenias ja Aserbaidžaanis, Kura parempoolne lisajõgi. See on 121 km pikk ja 2500 km²-se valgalaga. Jõe ääres on Dilidžani, Idževani, Qazaxi ja Ağstafa linn.

## Vaata ka
* Armeenia jõgede loend
* Armeenia loodus
* Aserbaidžaani loodus

## Viited
Niklaus Wirth

**Niklaus Emil Wirth** (15. veebruar 1934  Winterthur – 1. jaanuar 2024 Zürich) oli Šveitsi informaatik, üks tuntumaid programmeerimiskeelte väljatöötamise teoreetikuid. 

Ta töötas välja mitu programmeerimiskeelt, sealhulgas Pascal, Modula-2 ja Oberon. Ta oli mitme programmeerimise klassikalise teema teerajaja ja kirjutas õpikuid. Tema järgi on nimetatud Wirthi seadus, mille kohaselt tarkvara läheb kiiremini aeglaseks kui riistvara kiireks. Aastal 1984 sai ta Turingi auhinna uuenduslike programmeerimiskeelte väljatöötamise eest. 

Ta oli aastatel 1968–1999 ETH Zürichi arvutiteaduste professor.
Khasagh

**Khasagh** (armeenia keeles Քասաղ) on jõgi Armeenia lääne- ja keskosas. See voolab põhjast lõunasse. Jõe lähe on Aragatsi mäe lähedal Aragatsotni maakonnas ja see suubub Armaviri maakonnas Metsamori jõkke, mis ise on Araksi lisajõgi.

## Kohad jõe ääres
Põhjast lõunasse:

* Aparani linn
* Aparani veehoidla
* Saghmosavank, Armeenia kloostrikompleks
* Hovhannavank, Armeenia kloostrikompleks
* Aštaraki linn
* Ošakani linn
* Vagharšapati linn

## Viited
Sidney M. Wolfe

**Sidney Manuel Wolfe** (12. juuni 1937 Cleveland – 1. jaanuar 2024 Washington) oli USA arst, Public Citizeni terviseuurimisrühma kaasasutaja ja direktor.

Ta astus avalikult välja paljude ravimite vastu, mida ta pidas rahvatervisele ohtlikuks.
Rupėkiai

**Rupėkiai** (žemaidi *Ropiekē*) on küla Leedus Mažeikiai rajoonis Šerkšnėnai vallas. 

Küla nimi tuleneb isikunimest Rupėkis. Rupėkiais on kalmistu.

Küla on esmamainitud 1646. aastal. Seal on olnud algkool. 25. juunil 1941 lasti külas kohtuotsuseta maha kolmteist vahistatud leedulast, üks vahistatuist pääses eluga.

## Elanikkond


* 4 (1902)
* 63 (1923)
* 112 (1959)
* 89 (1970)
* 46 (1979)

* 46 (1989)
* 54 (2001)
* 26 (2011)
* 18 (2021)


## Viited

## Välislingid

*Küla Mažeikiai piirkonna entsüklopeedias
Valgemäe lahing

**Valgemäe lahing** (saksa keeles: *Schlacht am Weißen Berg*; tšehhi keeles: *Bitva na Bílé hoře*) leidis aset toonase Praha linna lähistel, Bílá hora mäel, 1620. aastal. Lahing toimus laiemalt Kolmekümneaastase sõja raames. Roomakatoliiklikud väed (Saksa-Rooma keisri Ferdinand II juhtimisel) saavutasid võidu protestantidest tšehhide üle. Lahingule järgnevalt Tšehhi aladel protestantism keelustati. 

## Viited
Tänavakass Bob

**"Tänavakass Bob"** (originaalpealkiri **"A Street Cat Named Bob"**) on 2016. aasta Briti biograafiline draamafilm, mille režissöör on Roger Spottiswoode ning stsenaristid Tim John ja Maria Nation. Film põhineb James Boweni samanimelisel raamatul ja   raamatul "Bobi maailm". Filmis mängivad Luke Treadaway, Ruta Gedmintas, Joanne Froggatt, Anthony Head ja kass Bob. 

Filmi esilinastus Londonis 3. novembril 2016.

Film sellest, kuidas kass James Boweni nimelise narkomaanist tänavamuusiku kodustas, võitis  29. märtsil 2017 Ühendkuningriigi riiklikel filmiauhindade jagamisel parima Briti filmi tiitli. (James Boweni sõnul: "Millist looma, ma ei näe looma, ta on mu kaaspiloot.", "... ta on mulle näidanud, milline võib olla elu (lahe) teisel kaldal.")

Jõuluteemaline järg "Kingitus Bobilt" linastus Ühendkuningriigi kinodes 2020. aasta novembris. Film ilmus postuumselt, sest kass Bob suri 2020. aasta juunis.
Marcos Leonardo

**Marcos Leonardo Santos Almeida** (sündinud 2. mail 2003 Itapetingas) on Brasiilia jalgpallur, kes mängib ründajana Portugali kõrgliigaklubis Lissaboni Benfica.

Ta alustas klubikarjääri Brasiilia klubis Santos, mille noortesüsteemiga liitus ta 2014. aastal. 2019. aasta oktoobris sõlmis ta klubiga esimese profilepingu. Santose meeskonnas debüteeris ta Brasiilia kõrgliigas 20. augustil 2020 mängus Sport Recife vastu. Esimese värava Brasiilia kõrgliigas lõi ta sama aasta 4. oktoobril mängus Goiáse vastu. Debüüthooajal lõi ta Brasiilia kõrgliigas 18 mänguga neli väravat.

20. oktoobril 2020 lõi ta Copa Libertadorese alagrupimängus Argentina klubi Defensa y Justicia vastu Santose 2:1 võiduvärava. Ta sai sellega kuuendaks kõige nooremaks väravalööjaks Copa Libertadoresel.

2022. aasta jaanuaris pikendas ta Santosega lepingut kuni 2026. aastani. 2022. aastal tõusis Marcos Leonardo Santose hooaja suurimaks väravalööjaks – 21 väravat, milles 13 väravat Brasiilia kõrgliigas. 2023. aastal lõi ta Brasiilia kõrgliigas taas 13 väravat ehk kolmandiku Santose kõikidest sellest hooaja väravatest liigas. Hooaja lõpus langes Santos esimest korda klubi ajaloos kõrgliigast välja.

2024. aasta jaanuaris sõlmis ta viie ja poole aasta pikkuse lepingu Portugali kõrgliigaklubiga Lissaboni Benfica. Portugali kõrgliigas tegi ta debüüdi 14. jaanuaril 2024 mängus Rio Ave vastu, kui sekkus mängu teisel poolajal ja lõi 17 minutit hiljem kohe ka värava.

Marcos Leonardo kuulus Brasiilia kuni 20-aastaste koondisse 2023. aasta juunioride maailmameistrivõistlustel. Ta lõi turniiril viis väravat ja oli paremuselt teine väravalööja, kuid Brasiilia langes välja juba veerandfinaalis.

## Viited
Johannes Bergmark

**Johannes Bergmark** on Rootsi sürrealistlik kunstnik ja muusik. 

Bergmark viljeleb sürrealistlikku muusikalist objektiteatrit, milles kasutab arenevat metainstrumenti: võimendatud lava nimega Platform. Eksperimentaalsete muusikainstrumentide-, heliskulptuuride, heliinstallatsioonide ja helikeskkondade loojana, improviseeriva muusikuna, kirjanikuna ning elektroakustilise ja häälutava heliloojana on ta arenenud buto, heliluule, naljateatri ja performansikunsti kaudu. Tema etteasted on omamoodi audiovisuaalse objektiteatri etendused, mida võib nimetada ka kontserdiks, kujutavad enesest olustikulisi sürrealistlikke nukunäidendeid mänguasjade, tööriistade, köögiriistade, eri materjalide, veidrate ja kitšlike dekoratiivesemete ning tänavatelt ja vanakraamiturgudelt saadud rämpsuga. Esemed toovad kaasa oma ajaloo ja konnotatsioonid, aga ka sageli mikroskoopilised helivõimalused väikesel laval, mis on tehtud kapiuksest ja mille põranda alla on peidetud kontaktmikrofon (tavaliselt võimendatud ilma igasuguse elektroonilise töötluseta). Esemed on riputatud laua kohale nagu hüppelaud vaese mehe utoopiasse, milles rämps tantsib oma tantsu.

Alates 1996. aastast, kui ta lõpetas tegevuse klaverihäälestajana, on ta olnud üha enam ringi reisiv vabakutseline muusik. Ta peab ka loenguid, teeb pedagoogilisi projekte ja töötubasid, keskendudes tavaliselt ebatraditsioonilisele akustikale, kasutades ka traditsioonilist käsitööd ja põhilist helitehnoloogiat, lootes avada maailma, kus teadmised, oskused, inspiratsioon ja üllatus võivad kohtuda ja areneda ning inspireerida inimesi olemasolevatest ressurssidest oma vaese mehe utoopiaid looma.

Oma maailmavaatelt on ta pigem sürrealistist skeptik kui kunstnik. Ta elab Stockholmis, kus ta on olnud tegev radikaalse ja eksperimentaalse kunsti ühingus Fylkingen, Electronic Music Studio's, Rootsi skeptikute ühenduses Vetenskap och Folkbildning ning Stockholmi sürrealistide rühmas (The Surrealist Group Stockholm).

## Välislingid
* Johannes Bergmarki koduleht
Petzenkirchen

**Petzenkirchen** on vald (*Marktgemeinde*) Austrias Alam-Austria liidumaal Melki ringkonnas.

Petzenkirchen asub Alam-Austria *[[Mostviertel]]i* piirkonnas.

## Viited
Pöchlarn

**Pöchlarn** on linn (*Stadtgemeinde*) Austrias Alam-Austria liidumaal Melki ringkonnas Doonau jõe ääres. Maalikunstnik ja kirjanik Oskar Kokoschka sündis seal 1886. aastal.

## Inimesi

* Rüdiger von Bechelaren
* Oskar Kokoschka, maalikunstnik
* Johann Rasch
* Ursula Strauss, näitleja

## Viited
Nullmorfeem

Nullmorfeem on morfeem, mis lisab sõnale kas grammatilist või semantilist tähendust ilma foneetilise sisuta. Lihtsamalt võib nullmorfeemi kirjeldada kui nähtamatut morfeemi. Nullmorfeemi märgitakse sümboliga ∅. 

Nullmorfeemina võib käsitleda näiteks iga nimisõna ainsuse nimetavat vormi, kus nullmorfeemiks on ainsuse nimetavat märkiv morfeem. Nullmorfeem võimaldab markeerida ka eriolukordi, nt inglise keeles *sheep* (lammas) on nii ainsuses kui mitmuses foneetiliselt samasugune. Seega võib öelda, et sõnas *sheep* (mitmus) märgib mitmust nullmorfeem.

## Nullmorfeem eesti keeles
Eesti keele käsitlused tüüpiliselt ei kasuta nullmorfeemi kontseptsiooni. Nullmorfeemideks võib eesti keeles pidada osade paradigmade, nt ainsus-mitmus või olevik-minevik suhteid. Näiteks sõna *kass*:

Ainsus: *kass* (TÜVI) + -∅ (SG)

Mitmus: *kassi* (GEN) + -*d* (PL)

Tegusõnades võib käsitleda nullmorfeemi oleviku markeerijana. Näiteks sõnas *magama* on 1. isiku vorm olevikus *magan* ning minevikus *magasin*. Märgitud on vaid isik (*maga-∅-n*) ja minevikus isik ja aeg (*maga-si-n*). Seega olevikku märkivat morfeemi võib käsitleda nullmorfeemina.

## Nullmorfeemi käsitluse diskursusest
Küsimuses, kas ühes või teises keeleteaduslikus käsitluses kasutada nullmorfeemide kontseptsiooni, ei ole kõik keeleteadlased olnud üheselt nõus. Ühelt poolt on nullmorfeemide kasutust analüüsides kritiseeritud, samas väidavad teised, et on keeruline täielikult vältida nullmorfeeme morfoloogiat uurides. Tihtipeale keskendub nullmorfeemide kriitika nullmorfeemide n-ö omandamisele (kas/kuidas laps keelt õppides peaks selle omandama) või metodoloogilistele probleemidele. Siiski on keeruline üldkeeleteaduslikus morfoloogia käsitluses nullmorfeemide mõiste täielikult ignoreerida.

## Viited
Mažaičiai

**Mažaičiai** (žemaidi *Mažaitē*) on küla Leedus Mažeikiai rajoonis Šerkšnėnai vallas. Mažaičiai asub Varduva jõe kaldal. Osaliselt ulatuvad külla Natura 2000 alad Varduva jõgi II ja Žemalė ümbruskond.

Küla nimi tuleneb isikunimest Mažaitis.

Küla on esmamainitud 1876. aastal. 1917. aastal mõisteti küla kümnik Tupeikis varguses süüdi; küla elanikud valisid tema asemele kellegi Girdvainise. 1930. aastal rajas Benediktas Jarumbauskas oma talu juurde Varduva jõele paisjärve ja selle juurde hoone, kus turbiinilt said jõudu viljajahvatus- ja viljapeksumasinad, treipink ning saekaater. Hiljem lisas tema poeg sinna veel elektri tootmiseks dünamo.

## Elanikkond


* 83 (1902)
* 39 (1959)
* 20 (1970)
* 13 (1979)

* 18 (1989)
* 12 (2001)
* 12 (2011)
* 8 (2021)


## Viited

## Välislingid

*Küla Mažeikiai piirkonna entsüklopeedias
Mantvydžiai

**Mantvydžiai** (žemaidi *Montvīdē*) on küla Leedus Mažeikiai rajoonis Šerkšnėnai vallas. Mantvydžiai asub Varduva jõe kaldal. Osaliselt ulatub külla Natura 2000 ala Varduva jõgi II.

Küla nimi tuleneb isikunimest Mantvydis.

Küla on esmamainitud 1661. aastal. 1945. aastani oli külal oma kalmistu. Ka asus Varduva jõel veski, mis 1960. aastal maha põles. 

## Elanikkond


* 41 (1902)
* 103 (1923)
* 122 (1959)
* 66 (1970)

* 38 (1979)
* 6 (1989)
* 12 (2001)
* 12 (2011)


## Viited

## Välislingid

*Küla Mažeikiai piirkonna entsüklopeedias